אגיפטולוגיים סוברים שהשם המקורי הוא Δוסט (Δūsat) כש-Δ נהגה כמו ר (R) או ל (L), כלומר רוסט (Rūsat) או לוסט (Lūsat). היגוי זה החל להיחלש וכבר בממלכה החדשה במצרים, Δ נעלם לגמרי או שנשאר כעיצור גרוני. האות האחרונה, ט (t) שתפקידה סיומת נשית, גם נעלמה במעבר לממלכה החדשה, כך שבממלכה החדשה במצרים היגוי השם היה בקירוב אוסה (Usa). צורה זו של השם נלקחה אל השפה המרואיטית בה הוא נהגה ווסה (Wusa). שינוי קול משמעותי במילניום הראשון לפני הספירה הוא המעבר בין או (ū) ל- אה (ē). וההגיה של התנועות ל- אה (ĕ) או אי (i). כלומר אסה (Ēse) או אסי (Ēsi). המעבר ליוונית נכרך בהוספה של הסופית ס (s), ומעבר של אה (ē) ל- אי (i), ולהגייה "איסיס" (Isis).
פולחן איזיס.
איזיס היא אלוהות מצילה, מעניקה טוב לאנשים טובים, שרק מחשבות טהורות בלבם. בהתאם לכך, מחלה וחוסר מזל הם תוצאה של כעס אלוהי. בפולחן איזיס, קיים קשר בין חטא אישי ספציפי לבין מחלה או חוסר מזל, ובכדי לטהר חסידי איזיס מהחטאים שלהם, מתקיימים טקסי חרטה ציבורית או פרטית. את הפולחן של איזיס, סראפיס ואוסיריס ניתן לראות בלוחות שנה כפריים מאיטליה מהתקופה היוליו-קלאודית, מ-19–65 לספירה לכל המוקדם. בלוח השנה של שנת 354 לספירה, מתועדים מספר חגים רשמיים העוסקים באלה איזיס וחבריה. דבר המעיד על הפופולריות המחודשת של פולחן איזיס, כניסתה או חזרתה, אל הקדושה הרומית. האירועים המצוינים הם:
עד המאה הרביעית, פולחן איזיס נחשב לרומאי באופן מסורתי. הכת התקבלה בקרב הקדושה הרומית על ידי הסנאט.
בכדי לקחת חלק בפסטיבל איזיס, יש לעבור עשרה ימים של התנזרות מינית. התנזרות מינית נתפסה כסימן של צדיקות וכטכניקה להשגת טוהר מוסרי במשך החיים. חסידי איזיס היו מודעים לקשיים הבאים עם הניסיון לחיות לפי הכללים המוסריים של הפולחן. ישנם מספר מקורות העוסקים בנושא ההתנזרות והזוגיות. אובידוס מציין את מקדש איזיס כאחד המקומות בהם מתקיים מין אסור, ופולחן איזיס מוזכר גם בעדות הפלוויאנית של יוסף בן מתתיהו. טיבולוס מתפלל ומבקש מהאלה שזוגתו דיליה אכן מקיימת את הנדר שלה במקדש איזיס. בטקסט יווני, הארטולוגיה מכים (The Kyme Aretalogy), איזיס היא ממסדת חוקי האדם. אחראית על משפחה המבוססת נישואים הטרוסקסואליים, על יחסי אהבה כללים בתוך המשפחה, האישה אוהבת את בעלה, הבעל אוהב את אשתו, הילדים אוהבים ודואגים להוריהם וההורים אוהבים ודואגים לילדיהם. לפי טקסט מאנדרוס (Andros), איזיס נתנה לבעלים נשים צייתניות, והביאה את שניהם בקשר הזוגיות.
לבוש מאמיני איזיס.
ברחבי האימפריה הרומית כתות איזיס השתמשו בלבוש מיוחד. לבוש זה לעיתים היה בעל מקורות מצריים או שהיה בעל מאפיינים דמוי מצריים, בשילוב עם מאפיינים יווניים או רומיים. ניתן לשער שללבוש היה מספר תפקידים. כמו הצורך להתקרב אל המקור המצרי. משמעות טקסית. הבדלה מכלל הציבור. ישנם תיעודים ארכאולוגיים מהם אפשר להסיק כיצד התלבשו מאמיני איזיס. עם זאת, יש להתייחס אל העובדה לפיה בעבודות אמנות ישנה נטייה לתאר את המציאות בצורה אידיאלית או אפילו מוקצנת. בהתחשב בסייג הזה, להלן רשימה של פריטי לבוש שנצפו במספר עבודות אמנות העוסקות באיזיס.
לידתו הנסתרת של הורוס.
גרסה ראשונה - לחש 148.
יום אחד איזיס התעוררה משנתה וגילתה כי היא הרה מאוסיריס. איזיס שמחה מאוד וקראה:
אתום מיהר להרגיע את ההתלהבות העזה של איזיס על העובדה כי היא הרה. איזיס ענתה בתגובה כי זהו אכן אל מזרעו של אוסיריס. בתגובה אמר אתום כי איזיס חייבת להסתיר את העובדה כי היא הרה כדי שסת לא ינסה להרוג את העובר. איזיס ציוותה על אתום לעזור להגן על העובר. בהולדתו של הורוס פתח את פיו ואמר:
הנצחה.
האסטרואיד 42 איזיס שהתגלה על ידי רוברט פוגסון ב-1856, נקרא על שמה ועל שם בתו של המגלה, האסטרונומית איזיס פוגסון.
יחסי מין במרחב הציבורי
הצדק (קלף טארוט)
הצדק הוא קלף מספר 8 בארקנה הגדולה של קלפי הטארוט (בחלק מהחפיסות מספרו הוא 11).
משמעות הקלף.
בהיבט מעשי, מתאר הקלף פעמים רבות עניינים של צדק ומשפט, ואפילו גירושין.
קלף זה הוא קלף של יציאת הצדק לאור ושל נקיטת החלטות ממקום שקול והגיוני לאחר לקיחה בחשבון של כל הפרמטרים.
קלף הצדק מסמל מחויבות ואחריות לחיים, להחלטות ולמעשים של האדם. כמו כן, מייצג הקלף הגינות ויושר.
באסטרולוגיה, יש המקשרים את קלף הצדק עם כוכב הלכת נוגה ועם מזל מאזניים.
שיהוי (מחשבים)
פנייה אל ההקצנה
פלשטארקאן
פלשטארקאן (בהונגרית: Felsőtárkány) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית.
בכפר יש כנסייה רומית-קתולית שנבנתה בין השנים 1785–1790 על ידי הבישוף אסתרהאזי קארוי .
יהודי פלשטארקאן.
יהודים חיו בפלשטארקאן במאה ה-18 ובמאה ה-19 עד שנת 1944 אז נרצחו רוב יושבי הכפר בשואת יהודי הונגריה.
נמל התעופה בילונד
נמל התעופה בילונד (בדנית: Billund Lufthavn) הוא נמל תעופה בדנמרק הממוקם 1.9 ק"מ צפון מזרח לבילונד. הוא אחד העמוסים במדינה מבחינת טיסות מטען, כמו גם יעד מרכזי לחברות לטיסות שכר (צ'רטר). רוב שדות התעופה הגדולים באירופה מחוברים לבילונד באמצעות טיסות סדירות יומיות. פארק לגולנד הסמוך הוא האטרקציה הגדולה ביותר בדנמרק מחוץ לקופנהגן.
היסטוריה.
בשנת 1961 בנו של מייסד קבוצת לגו, גודטפרד קירק כריסטיאנסן, הקים מסלול טיסה פרטי באורך 800 מטר והאנגר מצפון למפעל הלגו בבילונד. עם כריסטיאנסן כמנהל מרכזי, יותר מהעיריות השכנות נכללו בקבוצת הבעלים, ותוכנן היה להרחיב את נמל התעופה לנמל תעופה ציבורי רגיל. בניית נמל התעופה החדש בוצעה במהלך שנת 1964 ונמל התעופה נפתח ב-1 בנובמבר, עם מסלול אחד באורך 1660 מטרים וברוחב 45 מטר, פלטפורמה קטנה בה ניתן להחנות מטוסים ומגדל פיקוח. הנס אריק כריסטנסן, המנכ"ל לשעבר בלגו, הפך למנהל, והנוסעים השתמשו בהאנגר עד שנפתח הטרמינל הראשון באביב 1966. נמל התעופה הורחב בשנים הבאות, עם מתקנים חדשים, בנייני טרמינל, טרקלין, דיוטי פרי והאנגרים.
בשנת 1976 התקיימו מספר טיסות שכר ישירות מבילונד לאילת. אולם בגלל העדר סידורי אבטחה מספקים, נדרשו הטיסות מבילונד לנחות בקופנהגן לצורך בדיקה ביטחונית, ובגלל דרישות הדדיות נדרשו הטיסות מאילת לנחות גם הן בקופנהגן, ועל כן הוחלט לבטל את הטיסות הישירות.
יכולות.
נמל התעופה מטפל בממוצע ביותר משלושה מיליון נוסעים בשנה, ובמיליוני קילוגרמים של מטען. מסלול הטיסה המרכזי יכול להתמודד עם מטוסי נוסעים גדולים כמו בואינג 747, אם כי רוב הנוסעים מגיעים במטוסים קטנים יותר, כגון בואינג 737, ATR-72 ואיירבוס A320. פעילות בואינג 747 בנמל מוגבלת כמעט אך ורק לטיסות מטען.
כריס דונהיו
אליפות העולם באתלטיקה לנוער
אח&quot;י נצחון
קולמן סטיוארט
קולמן סטיוארט (באנגלית: Coleman Stewart) הוא שחיין אמריקאי, שיאן העולם במשחה ל-100 מטר גב (בריכת 25 מטר).
ביוגרפיה.
סטיוארט גדל במשפחה של שחיינים. הוא למד באוניברסיטת המדינה של קרוליינה הצפונית.
באוניברסיאדה שנערכה בנאפולי, איטליה בתחילת מיולי 2019 הוא זכה בשתי מדליות, זהב וארד. מדליית זהב במשחה שליחים 4x100 מטר מעורב, לאחר ששחה בשלב המוקדמות את סגנון הגב ומדליית ארד במשחה ל-100 מטר פרפר בתוצאה של 52.11 שניות. נוסף לכך, הוא סיים במקום שמיני במשחה ל-50 מטר פרפר בתוצאה של 24.00 שניות.
במבחנים האמריקאים לאולימפיאדת טוקיו שנערכו באומהה, נברסקה ביוני סיים סטיוארט במקום רביעי במשחה ל-100 מטר פרפר בתוצאה של 51.78 שניות, בשלב חצי הגמר הוא קבע שיא אישי חדש של 51.54 שניות ועלה שלישי למשחה הגמר. נוסף לכך, הוא סיים במקום שמיני במשחה ל-100 מטר חופשי בתוצאה של 48.51 שניות, בשבל המוקדמות הוא קבע שיא אישי חדש של 48.45 שניות ובמקום עשירי במשחה ל-100 מטר גב בתוצאה של 53.91 שניות ולא נכלל במשלחת האמריקאית למשחקים האולימפיים.
שיאן עולם (בריכת 25 מטר).
במסגרת הליגה הבינלאומית בשחייה (בריכת 25 מטר) שנערכה בנאפולי ב-29 באוגוסט 2021 קבע סטיוארט במשחה ל-100 מטר גב שיא עולם חדש של 48.33 שניות, שיפור לשיא בן השנה של קלימנט קולסניקוב מרוסיה (48.58 שניות). יממה לפי כן, הוא קבע במשחה ל-100 מטר גב שיא ארצות הברית חדש של 48.91 שניות, שיפור במאית השנייה לשיאו בן 6 השנים של מאט גריוורס (48.92 שניות).
שורש 100
שורש 100 או שֶׁנְג בּוּ (בסינית: 生部, פיניין: Shēng bù) הוא השורש ה-100 של הכתב הסיני. פירושו "חיים" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.
במילון קאנגשי יש 22 תווים (מתוך 49,030) שניתן למצוא תחת שורש זה.
סרדיניה וקורסיקה
סרדיניה וקורסיקה (לטינית: Provincia Sardinia et Corsica, יוונית עתיקה: Έπαρχία Σαρδηνίας και Κορσικής) הייתה פרובינקיה רומית אשר כללה את האיים סרדיניה וקורסיקה. שני האיים, בנוסף לאי סיציליה, היו הפרובינקיה הראשונה שבה ביססו הרומאים את שליטתם מעבר לשטחי איטליה, והיו לפרובינקיה חשובה לשם קיום מסחר וכן בשל מיקומם האסטרטגי של האיים בכניסה בדרך לנתיבי שיט המובילים אל תוך איטליה עצמה.
זמנים קדם-רומאיים.
לפני עלייתה של רומא כיחידה שולטת באיטליה וסביבתה והשתלטותה על האיים, התרבות השולטת בסרדיניה וקורסיקה הייתה התרבות הנוראגית. תרבות זו, אשר שגשגה מתחילת האלף השני לפני הספירה עד למאה השישית לפני הספירה על פני סרדיניה וקורסיקה, הייתה מרכז מסחרי לאנשי הים התיכון הקדום במהלך תקופת הברונזה ותקופת הברזל המוקדמת.